Wong Rote

Wong Rote inggih punika silih tunggil krama asli ring Pulo Rote, taler wénten jenek ring Pulo Timor. Tiosan ring punika, Wong Rote taler jenek ring pulo-pulo lianan sané nampek sareng Pulo Rote, inggian punika Pulo Ndao, Pulo Nuse, Pulo Panama, Pulo Doo, Pulo Heliana, Pulo Landu, Pulo Manuk, miwah pulo-pulo alit sané lianan.

Silih tunggil tetamian sané kadruénang olih wong Rote tur sampun kaloktah inggih punika alat musik tradisional sasando, sané malakar antuk tiing lan don ental. Lianan ring punika, tenun ikat sané madué motif khas lan topong ti'i taler dados cecirén budaya Wong Rotené

 Basa 
Basa sané kaanggén olih Wong Rote inggih punika Basa Rote sané ngranjing ring soroh basa Austronesia, saking Melayu-Polinesia Barat-Selatan, tur kapah dados makudang-kudang dialek. Cecirén sané pinih tatas saking basa Rote inggih punika kawéntenan basa sastra utawi basa spiritual. Basa sastra inggih punika silih tunggil sorohan basa sané dangan kauningin ketahnyané marupa pantun, tur kaanggén ring parikrama-parikrama adat utawi kesenian. Salanturnyané, Belanda taler ngajahin basa Melayu ring krama wong Rote sané kaanggén ring sajeroning pamargi paplajahan ring sekolahan. Ring panglimbak salanturnyané, basa Melayu ngilmbak ddaos bahasa Indonesia sané ngantos mangkin dados basa lintas suku irika.

 Swagina 
Geginan wong Rote inggih punika maabian, maubuh-ubuhan, dados bendéga, ngrereh tuak, lan ngarya kerajinan lontar. Tanah sané madué embahan toya kadadosang carik utawi carik soroh tadah ujan. Inggian asil pertanian krama iriki inggih punika sekadi padi, jagung, séla, semaliha ubuan sané kaasilang sekadi kebo, sampu, jaran, miwah siap. Krama istri irika ngemargiang swagina ngarya kerajinan tenun kain tradisional, ulat-ulatan antuk don pandan, miwah sané lianan. 

 Sistem Kekerabatan 
Sistem kekerabatan wong Rote inggih punika kekerabatan kulawarga inti lan kulawarga luas, miwah nganutin sistem patrilineal tur nyaga adat pawiwahan eksogami klan. Pupulan kulawarga sané ageng utawi luas ngwentuk klan alit (nggi leo), pulpulan klan-klan alit ngwentuk klan besar utawi ageng (leo). Sang sané dados papucuk ring klan puniki kasengguh manek utawi manek leo.

 Kepercayaan lan Agama 
Kapercayan tradisional Wong Rote inggih punika percaya sareng sang pangardi jagat, inggian punika lamatuan utawi lamatuak. Puniki kapercayén pinaka sang sané ngardi, ngremba, tur dados pangurip ring jagaté sané kakaryanin pralambang antuk tiang sané madué canggah tetiga. Ring aab jagaté mangkin, Wong Rote akéh sané sampun maagama, sekadi Kristen Protestan, Kristen Katolik, utawi Islam.

 Galeri 

 Pustaka